דנמרק באירוויזיון 2023

דנמרק השתתפה באירוויזיון 2023, שהתקיים בליברפול שבממלכה המאוחדת, עם השיר "Breaking My Heart" של ריילי. רשות השידור הדנית DR הפיקה אתהקדם הלאומי המסורתי Dansk Melodi Grand Prix על מנת לבחור את נציג המדינה. שמונה שירים התחרות בקדם, והזוכה נבחר באמצעות שתי מערכות הצבעה שונות. בערב חצי הגמר השני כשלה המדינה להעפיל לגמר התחרות. ערך מורחב – דנמרק באירוויזיון קדם לאירוויזיון 2023 השתתפה דנמרק בתחרות האירוויזיון חמישים פעמים, מאז הופעת הבכורה שלה ב-1957. היא הגיעה למקום הראשון שלוש פעמים: ב-1963, עם "Dansevise" של גרטה ויורגן אינגמן; ב-2000, עם "Fly on the Wings of Love" בביצוע האחים אולסן וב-2013 עם השיר "Only Teardrops" של אמילי דה פורסט. באירוויזיון 2021 הגיע הצמד הדני פיר ופלמה, עם השיר "Øve os på hinanden", למקום ה-11 בחצי הגמר, ולא העפילו לשלב הבא בתחרות. גם באירוויזיון 2022 כשלה המדינה בניסיון להעפיל לגמר כששלחה את להקת REDDI עם "The Show". דנמרק בחרה את כל נציגיה באמצעות הקדם "Dansk Melodi Grand Prix". היא אישרה את השתתפותה באירוויזיון 2023 ב-26 באוגוסט 2022. Dansk Melodi Grand Prix 2023 הייתה המהדורה ה-53 של הקדם הדני לתחרות הזמר של האירוויזיון. האירוע נערך ב-11 בפברואר 2023 באצטדיון נסטווד, והוגש על ידי טינה מולר והיינו הנסן. שמונה שירים, שלוו לנגינת התזמורת המסורתית של הגרנד פרי, התחרו בערב אחד על הזכות לייצג את דנמרק באירוויזיון. זהות הזוכה נקבעה באמצעות שתי מערכות הצבעה שונות: בראשונה, שלושה שירים נבחרו על ידי הקהל והעפילו לשלב הבא בגמר. לאחר מכן, מתוכם נבחר הזוכה באמצעות שילוב של הצבעות הקהל וקולות השופטים. הצופים יכלו להצביע באמצעות הודעות SMS או ביישומון המיוחד של התחרות. חבר השופטים הורכב מחמישה חברים: אנדרס אס. ג'י. – מוזיקאי אניקה אקייר – מוזיקאית אמילי דה פורסט – זמרת, זוכת אירוויזיון 2013 קאטפאזר – כותב ומפיק מוזיקלי אולה טפולם – מנחה הרדיו של DR P3 DR פתחה את תקופת הגשת המועמדויות להשתתפות בקדם הארצי ב-8 בספטמבר, וסגרה אותה כחודש אחרי. רשות השידור הצהירה כי בכוונתה להתמקד בשירים שמייצגים את איכותה ורוחבה של המוזיקה ושל התרבות הדנית. שמונת האמנים שנבחרו הוכרזו ב-19 בינואר 2023 ב-DR Byen בקופנהגן. שבועיים לפני גמר התחרות דווח בעיתון הדני אקסטרה בלאדט כי ריילי ביצע את שירו "Breaking My Heart" בפסטיבל סלאו לייף סלאו לייב בסיאול שבקוריאה הדרומית באוקטובר 2022. על פי חוקי הקדם, אין להופיע או להוציא את השירים לפני התחרות ללא רשות מ-DR.‏ עם זאת, הוחלט כי ריילי לא יפסל, בנימוק שהופעתו בסיאול לא נתנה לו יתרון משמעותי ביחס לקהל הדני. גמר הקדם התקיים ב-11 בפברואר 2023. סדר הופעותיו נקבע על ידי DR, ונחשף ב-31 בינואר. שלושה שירים נבחרו על ידי הקהל והעפילו לשלב הבא בגמר. הקהל הצביע באמצעות האפליקציה, שחולקה לאזורים גאוגרפיים של דנמרק, או בהודעות SMS. המנצח מבין השלושה נקבע על ידי שילוב בין הצבעות הקהל לקולות השופטים ביחס שווה. בנוסף לביצועיהם של המתחרים הופיעו במשדר גם סוואה אס ולהקת קאלוש, זוכת אירוויזיון 2022. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. דנמרק שובצה למחצית הראשונה של חצי הגמר השני, שיתקיים ב-11 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. דנמרק שובצה ראשונה, לפני ארמניה. ב-11 במאי 2023 ביצע ריילי את "Breaking My Heart" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי. מדיה וקבצים בנושא דנמרק באירוויזיון 2023 בוויקישיתוף Popescu, David (11 בנובמבר 2022). "Denmark: Hosts for DMGP 2023 will be Tina Müller and Heino Hansen". escunited.com (באנגלית בריטית). ESCUnited. נבדק ב-19 בינואר 2023. {{cite web}}: (עזרה) Ellegaard, Christian (19 בינואר 2023). "Hvem skal synge for Danmark til Eurovision? Hør alle sangene i Dansk Melodi Grand Prix 2023". dr.dk (בדנית). DR. נבדק ב-19 בינואר 2023. {{cite web}}: (עזרה) "Sådan stemmer du med Grand Prix-appen". dr.dk (בדנית). DR. 2022-02-09. נבדק ב-2023-01-19. Ellegaard, Christian (2023-02-11). "Færøerne skriver Grand Prix-historie: Her er vinderen af Dansk Melodi Grand Prix 2023". dr.dk (בדנית). DR. נבדק ב-2023-02-11. Selberg, Jonas (8 בספטמבר 2022). "Indsend dit hit til Dansk Melodi Grand Prix 2023". dr.dk (בדנית). DR. נבדק ב-19 בינואר 2023. {{cite web}}: (עזרה) Granger, Anthony (19 בינואר 2023). "Today: 🇩🇰 DMGP & 🇵🇹 Festival da Canção 2023 Songs Revealed, Plus More". eurovoix.com (באנגלית בריטית). Eurovoix. נבדק ב-19 בינואר 2023. {{cite web}}: (עזרה) Falk, Simon (2023-01-23). "Denmark: Reiley will not be disqualified from DMGP 2023". wiwibloggs.com (באנגלית בריטית). Wiwibloggs. נבדק ב-2023-02-17. Farren, Neil (2023-01-23). "🇩🇰 Denmark: Reiley At Risk of Disqualification from Dansk Melodi Grand Prix 2023". eurovoix.com (באנגלית בריטית). Eurovoix. נבדק ב-2023-02-24. Granger, Anthony (2023-01-23). "🇩🇰 Denmark: Reiley Will Remain in Dansk Melodi Grand Prix 2023". eurovoix.com (באנגלית בריטית). Eurovoix. נבדק ב-2023-02-17. "Denmark: Great 8 for 'Melodi Grand Prix 2023'". eurovision.tv (באנגלית בריטית). EBU. 20 בינואר 2023. נבדק ב-21 בינואר 2023. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 2 Results